Lav et referat af nedenstående tekst:

Tekst:
Mangler du et ur, en halskæde eller måske et par øreringe? Så kan det være, at netop dine ejendele befinder sig hos Nordjyllands Politi. Politiet er nemlig kommet i besiddelse af en række effekter, som stammer fra indbrud, og som de nu søger ejerne til. Det var efter anholdelsen af to udenlandske indbrudstyve 12. november, at politiet fandt frem til tyvekosterne. I forbindelse med anholdelsen foretog politiet flere ransagninger, og derved fandt man altså de mange tyvekoster, som det indtil videre ikke har været muligt at finde ejerne til. - Vi vil gerne høre fra borgere, som mener at kunne genkende deres stjålne ure eller smykker på billederne. Vores efterforskning viser, at gerningsmændene har været aktive i både Nord- og Østjylland, så det er i disse regioner, vi forventer at finde ejerne til tyvekosterne, siger efterforskningsleder Preben Møller fra Nordjyllands Politi i Himmerland. Tyvekosterne befinder sig lige nu på politistationen i Hobro, hvor man er velkommen til at henvende sig for at se på effekterne og dokumentere sit ejerskab. Alternativt kan man ringe til politiet på telefon 114 og blive stillet videre til Efterforskningscenter Himmerland.

Referat:
Efter anholdelsen af to udenlandske indbrudstyve, ligger Nordjyllands Politi inde med ure og smykker, som mangler deres ejere.